

**GRADSKO VIJEĆE**

KLASA: 363-03/19-01/04

URBROJ: 2186/18-02/1-19-1

Ludbreg, 14. listopada 2019. g.

PRIJEDLOG

Na temelju članka 95. Zakona o komunalnom gospodarstvu („Narodne novine“ br. 68/18, 110/18) i članka 33. Statuta Grada Ludbrega («Službeni vjesnik Varaždinske županije br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19), Gradsko vijeće Grada Ludbrega na 16. sjednici održanoj dana 14. listopada 2019. g., donosi

# ODLUKU

**o izmjenama i dopunama Odluke o komunalnoj naknadi**

**Članak 1.**

U Odluci o komunalnoj naknadi („Službeni vjesnik Varaždinske županije“, br. 83/18), u članku 8. stavku (1) dodaju se točke 8. i 9. koje glase:

1. „solarne elektrane, vjetroelektrane, poslovni prostori za proizvodnju i distribuciju električne energije, proizvodnju plina i distribuciju plinovitih goriva te opskrbu parom i toplom vodom – 5,00
2. antenski sustavi baznih postaja pokretnih TK mreža, GMS mreža, radijskih postaja i ostalih postaja – 10,00.“

Iza stavka (3) dodaje se stavak (4) koji glasi:

(4) „Iznimno od odredbe stavka 1. ovog članka za nekretnine pod točkom 8. u slučaju da su namjene za vlastite potrebe koeficijent namjene iznosi 1,50.“

# Članak 2.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskog vijeća

Antun Šimić

**OBRAZLOŽENJE**

**Odluke o izmjenama i dopunama**

**Odluke o komunalnoj naknadi**

Gradsko vijeće Grada Ludbrega je na sjednici održanoj 07. prosinca 2018. godine donijelo Odluku o komunalnoj naknadi.

Odluka o komunalnoj naknadi donesena je na temelju članka 95. Zakona o komunalnom gospodarstvu („Narodne novine“ br. 68/18, 110/18).

Cilj izmjena i dopuna ove Odluke je da se između ostalog, kroz politiku određivanja vrijednosti komunalne naknade, obuhvate sve moguće vrste djelatnosti i nekretnina koje služe obavljanju istih.

Stoga su u odredbu članku 8. stavku (1) Odluke koja uređuje koeficijent namjene, uvrštene djelatnosti koje ranije nisu bile pobrojane, i to: solarne elektrane, vjetroelektrane, poslovni prostori za proizvodnju i distribuciju električne energije, proizvodnju plina i distribuciju plinovitih goriva te opskrbu parom i toplom vodom, kao i antenski sustavi baznih postaja pokretnih TK mreža, GMS mreža, radijskih postaja i ostalih postaja.

Izmjenom članka 8. Odluke i dodavanjem novog stavka (4) nastoji se utjecati na ostvarivanju razvoja poduzetništva na području Grada Ludbrega i osiguranju povoljnijih uvjeta za rješavanje financijskih pitanja pravnih i fizičkih osoba koje se bave tom djelatnošću.

Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.

Slijedom navedenog predlaže se Gradskom vijeću Grada Ludbrega donošenje Odluke o izmjenama i dopunama Odluke o komunalnoj naknadi.